**CONTRACT DE PRESTĂRI SERVICII**

**NR: ..../data......**

**PREAMBUL**

In temeiul contractului finanțat în cadrul proiectului **„**Parteneriat transfrontalier pentru ghidarea în carieră incluzivă**”,** nr. 2SOFT/1.1/145, finanțat de către Uniunea Europeană în cadrul Programului Operațional Comun România-Republica Moldova 2014-2020, prin intermediul Instrumentului European de Vecinătate (ENI), s-a încheiat prezentul contract de prestări servicii, astfel:

**Art.1.Părţile contractante**

**Asociația Obștească Keystone Human Services International Moldova (în continuare A.O. Keystone Moldova)** înregistrată la Ministerul Justiției RM la 23 iunie 2004 cu numărul 3040, ȋn persoana Directorului Executiv, Dna Malcoci Ludmila, care activează ȋn baza Statutului, numită ȋn continuare **Beneficiar**, pe de o parte,

Și

.................................................. , cu sediul în .................., , str. .................. nr. ........, bl........, sc. ......, et. ......., ap. ............, tel: .........................., e-mail: ........................................,, înregistrată la ……….. cu numărul.........................., reprezentată prin ...............................,, reprezentant legal, în calitate de **Prestator,** pe de altă parte.

**Art.2. Definiții**

2.1 - În prezentul contract următorii termeni vor fi interpretați astfel:

a. contract - prezentul contract și toate anexele sale;

b. beneficiar şi prestator - părțile contractante, așa cum sunt acestea numite în prezentul contract;

c. prețul contractului - prețul plătibil prestatorului de către beneficiar, în baza contractului, pentru îndeplinirea integrală și corespunzătoare a tuturor obligațiilor asumate prin contract;

d. forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

e. zi - zi calendaristică; an - 365 de zile.

**Art.3. Interpretare**

3.1 - În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

3.2 - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Art.4. Obiectul principal al contractului**

4.1. Prestatorul se obligă să furnizeze **servicii .........................,** în cadrul proiectului **„**Parteneriat transfrontalier pentru ghidarea în carieră incluzivă**”,** nr. 2SOFT/1.1/145, finanțat de către Uniunea Europeană în cadrul Programului Operațional Comun România-Republica Moldova 2014-2020, prin intermediul Instrumentului European de Vecinătate (ENI), conform ofertei tehnico-financiare parte din contract;

4.2. Toate detaliile privind modul de realizare concretă asumate de Prestator a obiectului contractului enunțat la art. 4.1., precum și obligațiile concrete și detaliate asumate de Prestator în vederea realizării obiectului contractului sunt detaliate în cuprinsul documentelor care fac parte din anexă la contract:

* Documentația pentru ofertanți pentru atribuirea contractului anexat prezentului contract, asumat de Prestator în cadrul procesului de atribuire;
* Propunerea tehnică și Oferta financiară, depuse de Prestator în cadrul procesului de atribuire.

4.3. Prestatorul se obligă să presteze serviciile ofertate conform indicațiilor, în condițiile și conform calendarului activităților prevăzut în documentația de atribuire.

4.4. Beneficiarul se obligă să plătească prețul convenit în prezentul contract pentru serviciile prestate;

4.5. Serviciile vor fi furnizate cu respectarea termenelor de livrare descrise în procedură.

**Art.5.** **Valoarea contractului**

5.1. **Contractul este în valoare totală de ......................., la cota TVA zero %;**

5.2. Plata serviciilor prestate va fi realizată în două tranșe (XX% în maxim 10 zile de la data semnării contractului și YY% în maxim 30 de zile de la finalizarea activității și livrarea produselor), în baza facturilor emise și a procesului verbal de recepție;

5.3. Plata se va face prin transfer bancar, în baza facturilor emise în baza contractului;

5.4. Prestatorul înțelege că valoarea ofertată și asumată în Ofertă și menționate în acest contract includ toate cheltuielile și costurile aferente prestării serviciilor și nu pot fi modificate.

**Art.6. Durata contractului**

6.1. Prezentul contract începe să-şi producă efectele la data de semnării acestuia de către părți, până la data de ........................

**Art.7. Executarea contractului**

7.1. Executarea contractului începe la data semnării contractului.

7.2. Persoana desemnata din partea Beneficiarului pentru gestionarea acestui contract este ..................................., având adresa de e-mail ............................ și telefon .............................;

**Art.8. Anexele contractului**

8.1. Anexele la contract sunt:

* Anexa 1 – Formular de ofertă tehnică/financiară
* Anexa 2 – Termenii de referință privind realizarea studiului

**Art. 9. Obligațiile principale ale prestatorului**

9.1. Prestatorul se obligă să presteze serviciile conform indicațiilor, în condițiile și conform calendarului activităților din cererea de ofertă;

9.2. Prestatorul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului, așa cum a fost nominalizat în oferta tehnică;

9.3. Prestatorul garantează Beneficiarului pentru calitatea serviciilor prestate şi pentru serviciile puse la dispoziția acestuia;

9.4. În cazul în care Prestatorul nu respectă termenele de prestare, acesta se află de drept în întârziere;

9.5. Prestatorul se obligă să asigure resursele umane, materialele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în prezentul contract sau se poate deduce în mod rezonabil din contract;

9.6. Prestatorul va considera toate documentele și informațiile care îi sunt puse la dispoziție referitoare la prezentul contract drept private și confidențiale după caz, și nu va publica sau divulga niciun element al prezentului contract fără acordul scris, prealabil, al Beneficiarului. Dacă există divergențe cu privire la necesitatea publicării sau divulgării în scopul executării prezentului contract, decizia finală va aparține Beneficiarului;

9.7. Prestatorul are obligația de a asigura asistenta telefonică disponibilă pe tot parcursul derulării contractului, pentru buna desfășurare a activităților acestuia;

9.8. Prestatorul are obligația de a emite și transmite la timp facturile către Beneficiar, corect întocmite, conform legislației aplicabile și prevederilor acestui Contract;

9.9. Prestatorul are obligația de a menține preturile asumate prin Ofertă şi Contract pe întreaga durată de valabilitate a acestuia. Această obligație subzistă şi în situația în care părțile decid, de comun acord, prelungirea prin act adițional a perioadei de valabilitate a Contractului.

**Art.10. Obligațiile principale ale beneficiarului**

10.1. Beneficiarul se obligă să recepționeze serviciile la timp și corect prestate;

10.2. Beneficiarul se obligă să plătească, în condițiile prezentate în contract, prețul serviciilor prestate de Prestator la timp şi conform prevederilor acestui Contract;

**Art.11. Sancțiuni pentru neîndeplinirea culpabilă a obligațiilor**

11.1. (1) - În cazul în care, din vina sa exclusivă, Prestatorul nu reușește să-și execute obligațiile asumate prin contract, atunci Beneficiarul are dreptul de a deduce din prețul contractului, ca penalități, o sumă echivalentă cu o cotă procentuală în valoare de 0,1% din valoarea contractului pentru fiecare zi de întârziere;

(2) În cazul în care obligațiile contractuale nu sunt susceptibile de desfășurare în timp, Beneficiarul are dreptul să solicite plata de daune aferente neexecutării sau executării defectuoase a obligațiilor de către Prestator;

11.2. În cazul în care Beneficiarul nu onorează facturile în termen de maxim 30 de zile, atunci acesta are obligația de a plăti ca penalități o sumă echivalentă cu o cotă procentuală din plata neefectuată în valoare de 0,1% din valoarea facturii pentru fiecare zi de întârziere;

11.3. Nerespectarea obligațiilor asumate prin prezentul contract de către una dintre pârți, în mod culpabil şi repetat, dă dreptul pârții lezate de a considera contractul de drept reziliat şi de a pretinde plata de daune-interese.

11.4. Beneficiarul își rezervă dreptul de a renunța oricând la contract, printr-o notificare scrisă, adresată Prestatorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru furnizor. In acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**Art.12. Garanția de bună execuție a contractului**

12.1. Prestatorul nu este obligat să constituie garanția de bună execuție a contractului.

**Art.13. Alte responsabilități ale prestatorului**

13.1. Prestatorul are obligația de a presta serviciile prevăzute în contract cu profesionalismul şi promptitudinea cuvenite angajamentului asumat;

13.2. Prestatorul este pe deplin responsabil pentru prestarea serviciilor și, totodată, de siguranța tuturor operațiunilor și metodelor de furnizare utilizate, cât și de calificarea personalului folosit pe toată durata contractului.

**Art.14. Alte responsabilități ale beneficiarului**

14.1. Beneficiarul se obligă să pună la dispoziția Prestatorului orice informații pe care le consideră necesare îndeplinirii contractului.

**Art.15. Recepție şi verificări**

15.1. Beneficiarul are dreptul de a verifica modul de prestare a serviciilor pentru a stabili conformitatea lor cu prevederile contractuale.

15.2. Recepția serviciilor prestate se va face pe bază de Act de predare-primire.

**Art.16. Începere, finalizare, întârzieri, sistare**

16.1. Prestatorul are obligația de a îndeplini contractul de prestare servicii conform graficului din cererea de ofertă;

16.2. Dacă pe parcursul îndeplinirii contractului, apare un caz de forță majoră sau la solicitarea Beneficiarului se solicită modificarea perioadei de derulare a unui eveniment, ambii au obligația de a notifica acest lucru, în timp util. Modificarea datei/ perioadelor de derulare evenimente/cursuri se face cu acordul pârților, prin act adițional.

16.3. În afara cazului în care beneficiarul este de acord cu o prelungire a termenului de prestare, orice întârziere în îndeplinirea contractului dă dreptul beneficiarului de a solicita penalități prestatorului în valoare de 0,1% din valoarea contractului pentru fiecare zi de întârziere.

**Art.17. Ajustarea prețului contractului**

17.1. Prețul contractului nu se ajustează.

17.2. Valoarea serviciilor prestate sunt cele menționate în oferta tehnico-financiară a prestatorului.

**Art.18. Amendamente**

18.1. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional.

**Art. 19. Forța majoră**

19.1. Forța majoră este constatată de o autoritate competentă.

19.2. Forța majoră exonerează pârțile contractante de îndeplinirea obligațiilor asumate prin prezentul contract, pe toată perioada în care aceasta acționează.

19.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau pârților până la apariția acesteia.

19.4. Partea contractantă care invocă forța majoră are obligația de a notifica celeilalte pârți, imediat şi în mod complet, producerea acesteia şi să ia orice măsuri care îi stau la dispoziție în vederea limitării consecințelor.

**Art.20. Soluționarea litigiilor**

20.1. Beneficiarul și Prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

20.2. Dacă, după 15 zile de la începerea acestor tratative, beneficiarul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze în conformitatea cu prevederile legislației în vigoare din Republica Moldova.

**Art.21. Limba care guvernează contractul**

21.1. Limba care guvernează contractul este limba română.

**Art. 22. Clauze generale referitoare la protecția datelor cu caracter personal**

22.1. A.O. Keystone Moldova colectează și prelucrează datele personale ale Prestatorului în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

22.2. În procesul de prelucrare și păstrare a datelor cu caracter personal, A.O. Keystone Moldova aplică prevederile Legii 133 din 08/07/2011 privind protecția datelor cu caracter personal.

22.3. Scopul prelucrării: Datele cu caracter personal ale Prestatorului vor fi prelucrate în acord cu cerințele programului de finanțare.

|  |  |
| --- | --- |
| **BENEFICIAR**Beneficiar:               A.O.Keystone Human Services International Moldova AssociationCod fiscal/IDNO:     1011620003730Cont IBAN MDL:    MD14VI022240800000527MDLBanca:                     Victoriabank BCA SA fil.08Codul băncii:           VICBMD2X802mun. Chişinău, str. Crasescu 61**Director Executiv, Malcoci Ludmila** \_\_\_\_\_\_\_\_\_\_\_\_\_ Data:   | **PRESTATOR:** **………………………**mun. ………., str. ………..nr. ….. ap …… Cod fiscal: B.C. ……….IBAN:Codul băncii: **Reprezentant legal** \_\_\_\_\_\_\_\_\_\_\_\_\_\_\_\_\_Data:   |